Låta ble også utgitt som vinylsingle i desember 2009. Dette var en liveversjon tatt opp på Norwegian Wood-festivalen 13. juni 2009. Ståle Storløkken medvirket på keyboard og St. Hallvard-guttene og Sølvguttene sto for koringen. Singelen er signert og i et veldig begrenset opplag på 500 eksemplater, og kunne kun bli kjøpt på tre måter; på en av bandets norske julekonserter, gjennom bigbangfans.com eller hos Big Dipper i Oslo. Utgivelsen er også til minne om Lars Klokkerhaug, bandets lydingeniør, som nylig hadde gått bort, grunnet kreft.